William Howard Taft

William Howard Taft (født 15. september 1857 i Cincinnati i Ohio, død 8. mars 1930 i Washington, D.C.) var en amerikansk republikansk politiker. Han var USAs 27. president 1909–1913 og senere høyesterettsjustitiarius 1921–1930, og er den eneste som har hatt begge disse vervene.

Liv og virke

Bakgrunn
William Howard Taft kom fra en ansett republikansk familie i Cincinnati. Hans far, Alphonso Taft, var en tid minister av president Grants administrasjon og ble så under president Chester A. Arthur sendemann til Østerrike-Ungarn og så til Russland. Moren var en kjøpmannsdatter fra Boston, og skulle senere forsøke å fraråde sønnen å søke presidentembedet. 

Han studerte ved Yale University og ved Cincinnati Law School.

Tidlig karriere
For en kort tid var han advokat og rettsreporter. Så begynte en lengre periode med stilliner innen rettsvesenet. Han var ført blant annet assisterende statsadvokat i Hamilton County og så advokat i Cincinnati, og ble så sømmer i byen Cincinnatis Superior Court.

Taft var så statsadvokat i USAs høyesterett 1890–1892 og dommer i ankedomstolen for USAs 6. rettskrets 1892–1900. 

I 1900 ble han utnevnt til den første sivile amerikanske generalguvernøren på Filippinene.

Minister
Fire år senere ble han krigsminister under president Theodore Roosevelt, et forsøk fra Roosevelt på å forberede sin daværende politiske allierte på å bli hans håndplukkede etterfølger som president. Taft viste sine evner som problemløser, og fungerte ved noen anledninger i rollen som utenriksminister.

President
Med Roosevelts popularitet bak seg vant Taft en overlegen seier i presidentvalget i 1908. De tilhørte begge den progressive fløyen i Det republikanske parti. Som president prioriterte Taft en utvidet antitrustlovgivning, konkurransetilsyn, reformer i føderal forvaltning, forbedring av posttjenestene og innføringen av føderal inntektsskatt (det 16. grunnlovstillegg). Utenrikspolitisk ønsket han å fremme økonomisk utvikling i Latin-Amerika og Asia gjennom «dollardiplomati». Han utviste besluttsomhet og beherskelse i møte med revolusjonen i Mexico. Den resultatorienterte Taft manglet forståelse for den folkelige mottagelsen av avgjørelsene hans, og støtet ifra seg velgere i viktige valgkretser. 

Han led et stort tap i presidentvalget i 1912, der Taft måtte se seg slått av både Woodrow Wilson fra Det demokratiske parti og Roosevelt, som hadde tatt initiativ til Det progressive parti. 

Taft var den tyngste presidenten, og veide ca. 150 kg. Etter tiden som president tilbragte han tiden med akademiske sysler, voldgiftsarbeid og fremme av verdensfred gjennom League to Enforce Peace.

Høyesterettsjustitiarius
Etter den første verdenskrig ble han i 1921 nominert til høyesterettsjustitiarius av president Warren G. Harding. Taft skjøttet dette vervet frem til måneden før sin død i 1930.

Sitater 
 «Ikke skriv sånn at du blir forstått, skriv sånn at du ikke kan bli misforstått».
 «Anti-semittisme er et giftig ugress som bør bli røsket opp. Det har intet å gjøre i Amerika»
 «Politikk, når jeg driver med det, gjør meg kvalm.»
 «Presidenter kommer og går, men Høyesterett består.»
 «Jeg er redd for at jeg stadig er en skuffelse for partiet mitt. Faktum, er at desto lengre jeg er President, dess mindre blir jeg en lojal partikollega.»

Referanser

Eksterne lenker 
 
 
 
 
 Tiltredelsestalen
 Lydklipp fra taler
 Tafts søvnapnø
 Tafts sykdomshistorie
 Biografi, Det hvite hus
 ArlingtonCemetery.Net sitat fra New York Times nekrolog
 William Howard Taft cylinder recordings, fra Cylinder Preservation and Digitization Project ved University of California, Santa Barbara-bibliotek.
 W.H. Taft Pages: Taft Humor and Anecdotes
 William Taft National Historic Site

USAs presidenter
Dommere fra USA
Skull and Bones
Alumni fra Yale University
Personer fra Cincinnati